PRESERVACIÓ I DIFUSIÓ DEU 
PATRIMONI: El CAS DE LES MINES 
D'AIGUA DE SANT JUST DESYERN 


Juli Ochoa - Francesc Riera 


Referència bibliogràfica: 


Ochoa Gonzàlez, Juli, Riera Prenafeta, Francesc (2012). "Preservació 
i difusió del patrimoni: el cas de les mines d'aigua de Sant Just 
Desvern". Dins: DD.AA. Patrimoni, història local i didàctica. 
Homenatge a Jaume Codina. Actes de les VI Jornades del 


Patrimoni del Baix Llobregat, Sant Feliu de Llobregat: Consell 
Comarcal del Baix Llobregat i Edicions del Llobregat, 2012. Pàg. 
94.104. (ISBN: 978-84-938801-6-3) 


O) Es permet la reproducció no lucrativa d'aquest text sempre que se'n ci la referència bibliogràfica 


PRESERVACIÓ I DIFUSIÓ DEL PATRIMONI: 
EL CAS DE LES MINES D'AIGUA 
DE SANT JUST DESVERN 


Juli Ochoa Gonzàlez 
Francesc Riera Prenafeta 
Grup Espeleològic Rats Penats 


La mineria d'aigua: una activitat preindustrial 


Des de sempre l'home ha sentit la necessitat de poder disposar 
d'aigua per a qualsevol finalitat en llocs on aquest element no es 
troba en la quantitat o amb la frequència desitjada, i H ha calgut 
conduir-la. Les mines d'aigua han estat utilitzades des del Neolític 
fins als nostres temps. L'arqueologia ens ha demostrat que des de 
ben antic, fins i tot ja en època romana, a la vall de Sant Just s'han 
excavat galeries per tal de poder captar les aigies subterrànies i 
conduir-les cap a aquells punts on calia. Es pot dir que cada masia 
del nostre terme disposa d'alguna mina d'aigua per cobrir les seves 
necessitats. 


Però quan realment s'optimitzen els recursos hídrics a la nostra 
contrada és al segle XVIII en l'època de la Nlelustració, quan 
l'agricultura a la comarca fa un canvi radical, passant intensivament 
al regadiu. Aquesta revolució agrària no és duta a terme pel pagès 
tradicional que s'ha anat limitant, generalment, a conrear el seu tros: 
els renovadors acostumen a ser nous hisendats il-lustrats, els quals 
fins i tot han començat en aquest temps a adquirir finques a les àrees 
agrícoles de la perifèria barcelonina —des del Llobregat a la 
Tordera—, arribant en alguns casos a tenir més del 5026 de la renda 
agrària local. Així dones, la florida d'aquestes mines va tenir lloc 
cap a final del segle XVIII i principi del XIX, quan es van fer 
construir les mines de llarg recorregut que, des dels reservoris del 

sector muntanyós, duien el preuat líquid a les finques d'aquells 
propietaris, fins llavors de secà, que estaven situades al pla 


Membres del Grup Espeleològic Rats Penats acompanyant un grup de 
visitants de les mines d'atgua santiustenques. 


Aleshores ja no cal conrear on hi hagi l'aigua, sinó que aquesta es 
pot fer venir on més interessi: és el moment d'adquirir noves 
concessions o revitalitzar antics establiments d'aigues, per tal de 
nodrir els conreus orientats amb aquesta nova mentalitat 


Progressivament la petita pagesia local acabarà adoptant aquest 
model 

El ce: de les mines d'aigua de Sara Just Denvern 


Aquest esforç per al regatge durant el segle XVIII escomès a la nostra 
rodalia ens el defineix clarament Pierre Vila/ quan ens parla de les 
concessions d'aigua per a la utilització agrícola obtingudes entre 1715 i 
1808, al Pla de Barcelona i als seus pobles a l'amfiteatre de Collserola, 
i fa referència a 54 concessions: Sant Martí de Provençals, 62: Sant 
Andreu del Palomar, 43: Badalona, 31: Sant Adrià de Besòs, 10: Santa 
Coloma de Gramenet, 7. Sants, 13: L'Hospitalet, 4. Sant Boi de 
Llobregat, 4: Sant Feliu, 2: Sant Climent, 2: Corbera, 2: i cita també, 
sense esmentar en quin nombre, les Corts, Esplugues, Sant Joan Despi, 
Sant Just Desvern (d'on nosaltres tenim constància d'almenys dos 
distints establiments i hem arribat a catalogar quelcom més d'una 
trentena de mines diferents): Papiol, 
Santa Creu d'Olorda, Cervelló, 
Vallirana, Viladecans i Torrelles. 


És principalment als vessants de la 
serra del Collserola on aquesta idea 
preindustrial queda plasmada amb la 
constmeció de grans mines d'aigua, 
la validesa de les quals s'ha amat 
mantenint fins al darrer terç d'aquest 
passat segle XX, en el qual noves 
tecnologies — n'han — precipitat 
l'obsolescència. 


Alguns d'aquests aprofitaments 
esdevindrien anys després una 
incipient xarxa de subministrament 
per al consum urbà, precursora de 


les actuals Mina Vidal: Detall d'un coll de mina 
amb banc i volta. 


1 VILAR, Pierre, Catalimya dins l'Espanya moderna. Vol. IL Barcelona: Edicions 
62. 1966. (Estudis i Documents: 3). Pàg 26). 

La construcció i manteniment d'aquestes mines va donar lloc a 
l'ofici de minaire, un ofici altament especialitzat que s'ha mantingut 
al llarg d'aquest darrer parell de segles, transmetent-se de pares a 
fils, i en el qual, entre molts d'altres, van arribar a adquirir un 
notable prestigi per la qualitat del seu treball els minaires de Sant 
Just Desvem i els de Sarrià. 


Els meteòrics canvis que des de llavors ha experimentat la societat 
(profunds canvis demogràfics, socials i tecnològics soferts 
especialment durant aquest darrer segle) i molt especialment el 
canvi de criteris en la utilització del sòl i l'aparició d'altres fórmules 
altematives i més modernes de subministrament, han afavorit el 
progressiu declivi de les mines d'aigua i de l'important paper que 
havien tingut, abocant-les a un procés de degradació que en molts 
casos ha esdevingut gairebé ireversible, i en el qual fins i tot s'ha 
arribat a donar el cas de perdre-se'n en gran part la memòria. La 
normal evolució urbanística ha vingut també a afavorir aquest 
procés gradual de destrucció 


Anys 1972-1995: presa de consciència i treballs de catalogació 


Imnegablement cal reconèixer al malaguanyat amic Fulgenci BaBos, 
aparellador dels serveis tècnics municipals i president de la Secció 
Excursionista de l'Ateneu Santjustenc, el mèrit d'haver estat el 
pioner en el reconeixement de la importància dels minats que es 
conserven al nostre terme municipal i de la iniciativa d'emprendre'n 
la catalogació, de la qual els membres del nostre grup d'espeleologia 
ens considerem hereus i continuadors. Conscients de la importància 
d'aquest patrimoni que encara conservàvem, vam iniciar ja fa anys 
una tasca de redescoberta, investigació històrica, imventari i 

El ens de let mines d'aigua de Sam Just Desvern 


topografia d'aquestes mines, fit de la qual fou la publicació, l'any 
1995, d'un llibre monogràfic en què les donàvem a conèixer 


Aquell treball recollia, entre altra informació de caire històric i 
etnològic, el resultat de la tasca de catalogació de les mines 
santjustenques que haviem estat inventariant i que agrupàvem en 
dues grans unitats diferenciades El criteri diferenciador fou el 
seguent: 

a) Mines de llarg recorregut: Són 
mines que tenen l'origen en una 
finca determinada i duen les 
aigues a través d'altres propietats 
fins a destinacions allunyades, 
sovint situades en d'altres 
poblacions veines 


b) Mines de petit recorregut: En 
la major part dels casos 
transcorren per dins dels límits 
d'una mateixa finca, i les seves 
aigues són, generalment, per al 
consum propi. 


Per —tal —de — confeccionar 
l'inventari, — vàrem seguir 
l'esmentat criteri. diferenciador, 
assignant un codi de dos digits a 
cada un d'ells. Aquests dos digits 
van seguits d'uns altres dos que 


Portada del llibre editat l'any 1995. 


OCHOA GONZÀLEZ, Juli: RIERA PRENAFETA, Albert: RIERA PRENAFETA, Francesc 
(et al). Les mines d'aigua de Sant Just Desvem. Sant Just Desvem: Gmp 
Espeleològic Rats Penats i Centre d'Estudis Santjustencs, 1995. 

indiquen l'ordre de cada mina dins del seu grup, i que han estat 
determinats per la situació dels caps de les mines dins de l'àmbit de 
la vall de Sant Just 


El catàleg de les mines inventariades en aquell treball era el seguent 


01 — MINES DE LLARG RECORREGUT 
01.01 — Mina de la Torreblanca 

01.02 — Mina Vidal 

01.03 — Mina dels Casalots 

01.04 — Mines Erasme i Falguera 


02 — MINES DE PETIT RECORREGUT 
02.01 — Mina de l'era de Can Modolell 
02.02 — Mina dels horts de Can Ginestar 
02.03 — Mina de la font de la Bonaigua 
02.04 — Mina del Mas Cardona 

02.05 — Mina de Can Candeler 

02.06 — Mina vella de Can Cortès 

02.07 — Mina petita del Torrent Bo 
02.08 — Mina del torrent de Can Biosca 
02.09 — Mina de Can Baró 

02.11 — Mina de la font de la Noguera 
02.12 —Mina interior de Can Carbonell 
02.13 — Mina exterior de Can Carbonell 
02.14 - Mina de Can Vilà 

02.15 — Mina del safareig de Can Vilà 
02.16 — Mina de Ca n'Oliveras 

02.17 — Mina de Can Padrosa 

02.18 — Font del Broll 

02.19 — Font de Can Solanes o font del Moro 
— Mina superior de Can Coscoll 

— Mina occidental de Can Coscoll 
— Mina de Can Gelabert 


El cas de les mines d'aigua de Sant Just Desvern 


El conjunt de mines catalogades totalitzava 15.893,49 m de galeries 
(només comptant aquelles que discorrien per dins dels límits del 
terme de Sant Just Desvem), de les quals havien estat recorreguts i 
topografiats 7.943,17 m lineals. 


Encara es van esmentar en aquell treball quatre mines més, les quals 
no foren catalogades en no haver-hi pogut accedir i efectuar sobre el 
terreny les oportunes verificacions. Es tracta de les mines de Can 
Freixes, de Can Merlès, de Can Fatjó i de la font de la Xima. Amb 
posterioritat a la publicació d'aquell estudi, encara es van identificar 
i estudiar algunes noves mines, especialment en el sector de Can 
Biosca, les quals han passat a incrementar el catàleg ja publicat 


Del 1995 a l'actualitat: preservació i difusió 


La publicació del llibre sobre les mines va significar un primer pas 
en la difusió del seu coneixement. Fins llavors només ens havien 
acompanyat puntualment alguns convidats en els treballs 
d'exploració i topografia. Ara, un cop donat a conèixer públicament 
tot aquest patrimoni sobre el qual havíem estat treballant, calia donar 
un pas més en aquesta tasca divulgadora i ens vàrem plantejar la 
possibilitat de fer visitable algun sector de les nostres mines. 


La pràctica totalitat de les mines d'aigua santjustenques eren de 
titularitat privada i per aquest motiu pensàvem que, tot i que els 
diversos propietaris durant el procés d'exploració i topografia ens 
havien manifestat majoritàriament el seu acord i donat tot tipus de 
facilitats en la nostra tasca investigadora, potser hauria estat excessiu 
proposar-los acceptar la servitud que representaria permetre les 
regulars incursions d'intrusos en una part de les seves propietats, 
com haurien comportat les projectades visites públiques a aquelles 
mines 

El fet que des de l'any 1992, i com a consequència de l'adquisició 
per part del municipi dels terrenys on es desenvoluparia l'actuació 
urbanística anomenada Pla de Can Candeler, les mines Vidal i 
Candeler havien passat a ser de titularitat municipal. Tractat el tema 
amb l'Ajuntament i signat l'oportú Conveni de Col-laboració, el 
Grup Espeleològic Rats Penats va començar una tasca d'adequació 
encaminada a deixar en condicions de ser visitat un sector prou 
representatiu dels diferents elements característics de les mines, en el 
recorregut del qual es pogués establir un circuit que oferis una 
entrada i una sortida diferenciades. Al mateix temps es va decidir 
que caldria actuar sobre el curs de les aigúes que circulaven per la 
mina, de tal manera que es desviessin a sectors no visitables on 
fossin recollides i emmagatzemades per poder ser destinades a 
aplicacions d'interès públic, com, per exemple, el reg dels horts 
municipals 


Les Minit s d'dgua de 


Sant Just Desvern 


Imatge del documental divulgatiu que posteriorment 
vàrem realitzar 

El ca: de les mines d'aigua de Sara Just Desvern 


Un cop analitzats els sectors susceptibles d'ajustar-se a les nostres 
intencions, es va optar per arranjar la mina Candeler des de la seva 
portella de registre fins a la seva intersecció amb les galeries de la 
mina Vidal, fent d'aquesta cmilla el nucli vertebrador de les visites. 
Des d'allà s'aniria al cap de la mina Candeler per admirar el floreig 
de l'aigua en un sector ricament conerecionat, i es tornaria altre cop 
a la cruilla central on la visita continuaria per les galeries de la mina 
Vidal fins arribar a la portella de registre situada a la Baixada del 
Mas, punt per on se sortiria 


Els treballs d'adequació, que per causa del nostre voluntatisme 
només tenien lloc els festius i caps de setmana, en altemança amb 
les altres activitats pròpies d'un grup d'espeleologia, van començar 
el 23 de març de 1998 i van finalitzar el 29 de gener de l'any 2000, 
havent suposat en conjunt unes 40 hores efectives de treball per part 
de la pràctica totalitat dels membres del grp, així com l'extracció 
d'uns 700 Eg de sediments i el transport i col-locació de prop de 400 
pitxolins procedents d'altres sectors no visitables de la mina, per tal 
de restaurar les parís malmeses de la canaleta 


Tot i que des de l'any 1995 ja organitzàvem visites en aquest sector 
de les mines amb una certa regularitat, és a partir de l'arranjament 
d'aquest sector de les mines Vidal i Candeler quan més s'han 
sovintejat les visites guiades de divulgació. A més de les visites 
ocasionals que es fan al llarg de l'any per satisfer l'interès dels 
diversos col lectius que regulament contacten amb el nostre grup 
per conèixer aquestes mines, cada any, pels voltants de les 
tradicionals Festes de Tardor, organitzem una visita fixa, la qual és 
oportunament anunciada a l'agenda cultural local. 


A més, i per tal de complementar aquesta tasca divulgadora, ja fa 
uns quants anys que el nostre grup va enregistrar un documental, 
una còpia del qual és Acilment consultable en un dels més populars 

portals d'internet, a l'adreça http:/Aviny youtube comAvatchove- 
beFCUExcOs. 


Una altra vessant de la nostra tasca consisteix a vetllar per la 
conservació d'aquest patrimoni cada cop més malmès i abandonat. 
Així, el mes de juny de 2005 vàrem presentar una al-legació sobre la 
proposta de modificació del Pla General Metropolità. Tal proposta 
de modificació permetia edificar sobre el marge esquerra del torrent 
de Can Biosca, afectant de ple les mines suara esmentades. Des de la 
regidoria d'Urbanisme se'ns va garantir que estarien amatents a la 
seva preservació en cas que finalment es decidís edificar-hi. 


Tot i que sempre es pot fer quelcom més, tenim la satisfacció que el 
nostre treball, a més d'haver difós la història i realitat actual de les 
nostres mines d'aigua a un cada cop més nombrós sector de públic, 
ha passat també a ser un referent orientatiu en qualsevol obra 
d'infiaestructura que les pugui afectar, havent estat en tot moment 
considerat a l'hora de planificar els grans projectes que darrerament 
han afectat el nostre terme municipal. 


Ll 


